**Ministru kabineta rīkojuma projekta „Par valstij piekrītošo nekustamo īpašumu „V2” Ķekavas novadā nodošanu Ķekavas novada pašvaldības īpašumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ķekavas novada pašvaldības 2013. gada 28. februāra lēmums „Par autoceļa V2 pievedceļa autoceļam Valdlauči – Rāmava C nobrauktuves un D nobrauktuves, Katlakalnā, Ķekavas pagastā, Ķekavas novadā pārņemšanu” (protokols Nr.5, 3.§5.), likuma „Par zemes reformas pabeigšanu lauku apvidos” 6. pants, Publiskas personas mantas atsavināšanas likuma 42.panta pirmā daļa, 43. pants un pārejas noteikumu 3. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piekrītošo nekustamo īpašumu „V2” Ķekavas novadā nodošanu Ķekavas novada pašvaldības īpašumā” (turpmāk – rīkojuma projekts), sagatavots ņemot vērā Ķekavas novada pašvaldības 2013. gada 28. februāra lēmumu „Par autoceļa V2 pievedceļa autoceļam Valdlauči – Rāmava C nobrauktuves un D nobrauktuves, Katlakalnā, Ķekavas pagastā, Ķekavas novadā pārņemšanu” un saskaņā ar likuma „Par zemes reformas pabeigšanu lauku apvidos” 6. pantu un Publiskas personas mantas atsavināšanas likuma 42.panta pirmo daļu, 43. pantu un pārejas noteikumu 3. punktu.  Ķekavas novada dome ar 2013. gada 28. februāra lēmumu „Par Par autoceļa V2 pievedceļa autoceļam Valdlauči – Rāmava C nobrauktuves un D nobrauktuves, Katlakalnā, Ķekavas pagastā, Ķekavas novadā pārņemšanu ” ir izteikusi piekrišanu pārņemt savā īpašumā valstij piekrītošo nekustamo īpašumu „V2” (nekustamā īpašuma kadastra Nr. 8070 002 0566) – zemes vienību 0,65 ha platībā (zemes vienības kadastra apzīmējums 8070 002 0566) un uz tās izbūvēto komplekso inženierbūvi – valsts vietējā autoceļa V2 Pievedceļš autoceļam Valdlauči – Rāmava C nobrauktuvi km 0,0 – 0,5 – Ķekavas pagastā, Ķekavas novadā un valstij piekrītošo nekustamo īpašumu „V2” (nekustamā īpašuma kadastra Nr. 8070 002 0569) – zemes vienību 0,92 ha platībā (zemes vienības kadastra apzīmējums 8070 002 0569) un uz tās izbūvēto komplekso inženierbūvi – valsts vietējā autoceļa V2 Pievedceļš autoceļam Valdlauči – Rāmava D nobrauktuvi km 0,0 – 0,6 – Ķekavas pagastā, Ķekavas novadā.  Saskaņā ar Ministru kabineta 2010.gada 31.maija rīkojumu Nr. 297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” 9.punktu un 9.pielikuma 4018. punktā un 4021. punktā minēto īpašumu zemes vienības (kadastra apzīmējums 80700020566 un kadastra apzīmējums 80700020569) ir piekritīgas valstij un ierakstāmas zemesgrāmatā uz valsts vārda Satiksmes ministrijas personā. Šobrīd minēto zemes vienību īpašuma tiesības nav nostiprinātas zemesgrāmatā.  Uz zemes vienības (zemes vienības kadastra apzīmējums 80700020566) atrodas kompleksa inženierbūve – valsts vietējā autoceļa V2 Pievedceļš autoceļam Valdlauči – Rāmava C nobrauktuve km 0,0-0,5, ko saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 101.panta pirmās daļas 2.punktu un 13.panta 6.punktu, apliecina valsts akciju sabiedrības „Latvijas Valsts ceļi” 2013.gada 4.jūnija izziņa Nr. 4.9/1925 (turpmāk – izziņa). Uz zemes vienības (zemes vienības kadastra apzīmējums 80700020569) atrodas kompleksa inženierbūve – valsts vietējā autoceļa V2 Pievedceļš autoceļam Valdlauči – Rāmava D nobrauktuve km 0,0 -0,6, ko saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 101.panta pirmās daļas 2.punktu un 13.panta 6.punktu, apliecina valsts akciju sabiedrības „Latvijas Valsts ceļi” 2013.gada 4.jūnija izziņa Nr. 4.9/1924 (turpmāk – izziņa).  No izziņās ietvertās informācijas izriet, ka kompleksa inženierbūve –valsts vietējā autoceļa V2 Pievedceļš autoceļam Valdauči-Rāmava C nobrauktuve km 0,0 – 0,5, kas atrodas uz zemes vienības (kadastra apzīmējums 80700020566) un kompleksa inženierbūve –valsts vietējā autoceļa V2 Pievedceļš autoceļam Valdauči-Rāmava D nobrauktuve km 0,0 – 0,6, kas atrodas uz zemes vienības (kadastra apzīmējums 80700020569) ir Satiksmes ministrijas Valsts autoceļu fonda bilancē un saskaņā ar deleģēšanas līgumu atrodas valsts akciju sabiedrības „Latvijas Valsts ceļi” pārvaldījumā. Minētās būves īpašuma tiesības nav nostiprinātas zemesgrāmatā.  Saskaņā ar likuma „Par zemes reformas pabeigšanu lauku apvidos” 6.pantu, kas nosaka, ja tiek pieņemts Ministru kabineta lēmums par atsevišķu valstij piekrītošu zemes gabalu nodošanu kādai no pašvaldībām, īpašuma tiesības uz šiem zemes gabaliem nostiprināmas zemesgrāmatā uz attiecīgās pašvaldības vārda bez iepriekšējas īpašuma tiesību nostiprināšanas uz valsts vārda, Ķekavas novada pašvaldībai tiks nodotas minētās zemes vienības (kadastra apzīmējums 80700020566 un kadastra apzīmējums 80700020569).  Ķekavas novada pašvaldībai nostiprinot īpašuma tiesības uz Ministru kabineta rīkojumā minētajiem nekustamajiem īpašumiem, zemesgrāmatā izdarāma atzīme par Ministru kabineta rīkojumā noteiktajiem tiesību aprobežojumiem. Ja nodotie nekustamie īpašumi vairs netiek izmantoti rīkojuma projektā norādītās funkcijas veikšanai, Ķekavas novada pašvaldība šos īpašumus bez atlīdzības nodos valstij.  Tāpat rīkojuma projekts nosaka, ka īpašumus pēc to ieguves aizliegts atsavināt un apgrūtināt ar lietu tiesībām.  Saskaņā ar Publiskas personas mantas atsavināšanas likuma pārejas noteikumu 3.punktu, kas nosaka, ja Ministru kabinets nav izdevis rīkojumu par zemes reformas pabeigšanu konkrētās pašvaldības teritorijā, valstij piekrītošās ēkas (būves) var nodot īpašumā bez atlīdzības pašvaldībai un pašvaldībām piekrītošās ēkas (būves) var nodot īpašumā bez atlīdzības valstij vai citai pašvaldībai, iepriekš tās neierakstot zemesgrāmatā, kā arī nodot šīs ēkas (būves) bez attiecīgo zemesgabalu nodošanas, Ķekavas novada pašvaldībai tiks nodota uz zemes vienības (kadastra apzīmējums 80700020566) izvietotā kompleksa inženierbūve - valsts vietējā autoceļa V2 Pievedceļš autoceļam Valdauči-Rāmava C nobrauktuve km 0,0 – 0,5 un uz zemes vienības (kadastra apzīmējums 80700020569) izvietotā kompleksa inženierbūve - valsts vietējā autoceļa V2 Pievedceļš autoceļam Valdauči-Rāmava D nobrauktuve km 0,0 – 0,6.  Ķekavas novada pašvaldība, pārņemot īpašumā minēto valsts autoceļu posmus, varēs Ķekavas novada pašvaldības teritorijā esošo autoceļu uzturēšanā un būvniecības plānošanā piesaistīt tiem nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta.  Minēto nekustamo īpašumu nodošana Ķekavas novada pašvaldībai nodrošinās pašvaldības tiesības ieguldīt pašvaldības budžeta līdzekļus autoceļu uzturēšanā, veicinot pašvaldības autonomās funkcijas izpildi – gādāt par savas administratīvās teritorijas labiekārtošanu un sanitāro tīrību un realizēt ES Kohēzijas fonda projektu „Ūdenssaimniecības pakalpojumu attīstība Ķekavā, III kārta” realizēt ūdensvadu un kanalizācijas vadu projektēšanu un izbūvi ciematā Ziedonis.  Publiskas personas mantas atsavināšanas likuma 42. panta pirmā daļa nosaka, ka, ja nodotais nekustamais īpašums vairs netiek izmantots attiecīgās funkcijas veikšanai, atvasināta publiska persona savā īpašumā esošo nekustamo īpašumu bez atlīdzības nodod atpakaļ valstij. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Ķekavas novada pašvaldība. |
| 4. | Cita informācija | Ar nekustamo īpašumu īpašnieka maiņu saistītie izdevumi tiks segti no Ķekavas novada pašvaldības līdzekļiem. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (latos) | | |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam Ministru kabineta rīkojuma projektam ietekme uz valsts budžetu nav paredzēta.  Ar nekustamā īpašuma īpašnieka maiņu saistītie izdevumi tiks segti no Ķekavas novada pašvaldības līdzekļiem.  Ķekavas novada pašvaldībai, pārņemot īpašumā minētos valsts autoceļu posmus, saskaņā ar Ministru kabineta 2008. gada 11. marta noteikumos Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1. pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Ķekavas novada pašvaldībai paliek nemainīgs un papildus līdzekļi no valsts budžeta netiek piešķirti.  Ķekavas novada pašvaldība Ķekavas novada pašvaldības teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Grozījumi Ministru kabineta 2009. gada 29. septembra noteikumos Nr. 1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”.  Grozījumi tiks veikti pēc attiecīgo autoceļu posmu nodošanas Ķekavas novada pašvaldības īpašumā.  Atbildīgā institūcija – Satiksmes ministrija.  Šo grozījumu mērķis ir precizēt informāciju par minēto autoceļu posmu piederību. |
| 2. | Atbildīgā institūcija | Satiksmes ministrija |
| 3. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Ķekavas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, V un VI sadaļa – rīkojuma projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

01.04.2014. 16:10

1496

Bojāre, 67028380

[Anita.bojare@lvceli.lv](mailto:Anita.bojare@lvceli.lv)